Riana Nicoleta Alexandra Parnescu

Riana Nicoleta Alexandra Parnescu s-a născut la data de 2 martie 2011, în Bucureşti, are 10 ani și este elevă în clasa a V-a la Şcoala Centrală din Bucureşti.De la vârsta de o lună a fost diagnosticată cu o boală malignă gravă și operată la vârsta de două luni și jumătate, când i-a fost extirpată tumoarea. Apoi, a urmat un tratament chimioterapeutic cu citostatice timp de aproape doi ani. În prezent, boala se află în remisiune, dar este în continuare monitorizată prin analize medicale periodice. Riana nu s-a lăsat doborâtă nicio clipă, din contră, este zâmbitoare, plină de energie și avidă în a cunoaște.

Nenumăratele internări și vizite la spital i-au stârnit dorinţa de a avea grijă la rândul ei de toţi copiii bolnavi. Își doreşte să devină doctoriță și mamă sau o mare artistă. Îi place să îi înveselească pe copiii internați în spital, le recită poezii și le cântă, pentru ca ei să treacă mai uşor peste tratamente, injecţii și perfuzii.A început cursurile de teatru la Clubul Copiilor Sector 1, Bucureşti de la vârsta de şase ani și şase luni şi a debutat pe scenă cu poezia „Gospodina” de Otilia Cazimir la Festivalul de Teatru pentru elevi „Ferdinand I”. A obţinut diplome, premii şi a participat la diverse spectacole alături de fratele ei, Radu Mihai Parnescu, cu care este coleg la Trupa de Teatru „Joc”. Îi place să cânte în limba japoneză şi a participat la diverse evenimente fiind considerată „Micuţa japoneză”.Cursurile de teatru și, în special, colegii din Trupa de Teatru „Joc” i-au dat încredere, au reuşit să îi doboare orice teamă, și poate fi considerată o mare Eroină. În afară de teatru mai are și alte activități care nu fac altceva decât să o ajute în dezvoltarea ei.A participat la „Next Star” sezonul 2021, postul Tv Antena 1 și s-a calificat în Finală pentru Premiul de Popularitate. Sunt o mare admiratoare a teatrului de când eram mică. Urmăream cu interes piese de teatru interpretate de fratele meu mai mare împreună cu colegii lui. Atât de mult îmi plăcea acest lucru, încât anul următor, când aveam 6 ani, am rugat-o pe mama să mă înscrie și pe mine la acest curs de teatru din Parcul Bazilescu – Clubul Copiilor Sector 1, București, unde era înscris și fratele meu Radu. Sunt foarte încântată de ceea ce învăț la teatru și sunt bucuroasă că particip la diverse concursuri. Am început să prind curaj și anul acesta am concurat la faimoasa emisiune „Next Star”.

A fost o experiență plăcută să fiu în lumina reflectoarelor, în fața unui juriu cunoscut de întreaga țară. Am învățat rolul foarte repede și am fost și la câteva repetiții pe marea scenă a emisiunii „Next Star”. Am fost fascinată de tot și am cunoscut persoane noi. Am primit trei de DA de la juriu și multe aplauze de la spectatori. Am fost foarte emoționată și mi-a plăcut foarte mult pe scenă. La finalul zilei m-am împrietenit cu alți concurenți și am vizionat cu plăcere și rolurile lor. Acest lucru m-a făcut mai puternică și mai încrezătoare în mine. Am învățat că prin muncă și perseverență reușești să învingi și sunt recunoscătoare profesorilor mei de teatru Magdalena Băcescu și Stefan Apostol care mă susțin și mă îndrumă să îmi urmez visul de a deveni o mare artistă. Riana Parnescu pentru că este o fetiță foarte talentată, puternică și sigur veți mai auzi de ea și reușitele ei. Eu am mare încredere în ea, sunt foarte mândră că este eleva mea, îi voi urmări întreg parcursul și mă voi bucura de fiecare realizare a ei. Felicitări și mult succes în tot ce faci Riana!

Prof. Magdalena Băcescuo

Contents